**«Սևծովյան ավազան - 2014-2020» համատեղ գործառնական ծրագիր» ֆինանսավորման համաձայնագրի շուրջ առաջացած հարցերի անհրաժեշտության մասին**

1. **Միջազգային համաձայնագիր**

* 2017 թվականի հունվարի 11-ին ՀՀ տնտեսական զարգացման և ներդրումների նա­խարարության, Եվրոպական հանձնաժողովի, Ռումինիայի տարածքային զար­գաց­ման և հանրային կառավարման նախարարությունների միջև կնքված անդրսահմանային համագործակցության ֆինանսավորման եռակողմ համա­ձայ­նա­գիր (այսուհետ՝ Համաձայնագիր):
* Համաձայնագիրը հաստատվել է ՀՀ Նախագահի 2017 թվականի հուլիսի 22-ի թիվ ՆՀ-519-Ն հրամանագրով: Համաձայնագիրը չի վավերացվել ՀՀ Ազգային ժողովի կողմից:

1. **Համաձայնագրի պահանջներ**

* Աուդիտի մասնագիտական խումբը (Ուկրաինա, Մոլդովա, Վրաստան, Բուլղարիա, Հունաստան, Թուրքիա, Հայաստան) պետք է իրականացնի Սևծովյան ավազանի երկրների անդրսահմանային համագործակցության 2014-2020թթ. Ծրագրի աուդիտ, որի աշխատանքները պետք է համակարգի Ռումինիայի աուդիտի բարձրագույն մարմինը (hամաձայնագրի Հավելված 2-ի 6.3 կետ)։
* Աուդիտը պետք է իրականացվի Ռումինիայի աուդիտի բարձրագույն մարմնի կողմից ներկայացված աուդիտի հայեցակարգին համապատասխան (hամաձայնագրի Հավելված 2-ի 6.2 կետ)։

1. **Հակասություններ Համաձայնագրի և ՀՀ օրենսդրության միջև**

* Հաշվեքննիչ պալատի լիազորությունները, գործունեության կարգը սահմանվում են օրենքով (ՀՀ Սահմանադրության 198-րդ հոդվածի 4-րդ մաս), իսկ «Հաշվեքննիչ պալատի մասին» ՀՀ օրենքը չի նախատեսում վերոգրյալ աուդիտների իրականացում:
* «Հաշվեքննիչ պալատի մասին» ՀՀ օրենքով սահմանված հաշվեքննության ընթացակարգերը և լիազորությունները ու Ռումինիայի աուդիտի բարձրագույն մարմնի հաստատած Աուդիտի հայեցակարգով սահմանվածից քապես տարբերվում են։
* Պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով (Սահմանադրության 6-րդ հոդված):

1. **ՀՀ օրենսդրությամբ սահմանված նորմերի գերակայությունը**

* ՀՀ վավերացրած միջազգային պայմանագրերի և օրենքների նորմերի միջև հակասության դեպքում կիրառվում են միջազգային պայմանագրերի նորմերը (ՀՀ Սահմանադրության 5-րդ հոդվածի 3-րդ մաս):
* Քանի որ համաձայնագիրը վավերացված չէ, ապա տվյալ դեպքում իրավական հակասությունը լուծվում է հօգուտ «Հաշվեքննիչ պալատի մասին» ՀՀ օրենքի:
* Արդյունքում, Հաշվեքննիչ պալատի պաշտոնատար անձինք իրավասու չեն կատարելու Համաձայնագրով նախատեսված աուդիտները և Հաշվեքննիչ պալատը չի կարող լիարժեք կատարել միջազգային պայմանագրով ստանձնած իր պարտականությունները։

1. **Միջազգային համագործակցության շրջանակներում «Հաշվեքննիչ պալատի մասին» ՀՀ օրենքում առկա «բացեր»**

* Օրենքում բացակայում է միջազգային պայմանագրերով ստանձնած պարտականությունների շրջանակներում հաշվեքննության անցկացման հնարավորություն։
* Հաշվեքննիչ պալատը միջազգային դաշտում կարող է համագործակցել միայն հաշվեքննության մեթոդաբանության և դրա իրականացման առաջավոր փորձի փոխանակման նպատակով (ՀՊ մասին ՀՀ օրենքի 6-րդ հոդված):
* Ներկա փուլում Հաշվեքննիչ պալատը միջազգային պայմանագրերով ստանձնած պարտականությունների շրջանակներում հաշվեքննություն է իրականացնում միայն այն դեպքում, եթե այդ համաձայնագրերը վավերացված են ՀՀ օրենսդրության սահմանված կարգով (օրինակ՝ ԵԱՏՄ պայմանագիր և ԵՄ բյուջետային աջակցության համաձայնագիր)։
* Հաշվեքննիչ պալատը կարող է հաշվեքննություն իրականացնել այն դեպքում, եթե այդ ծախսերն արտացոլված են ՀՀ պետական բյուջեում, մինդեռ, ըստ Լիմայի հռչակագրի 18-րդ հոդվածի 3-րդ կետի պահանջների, հանրային ոլորտի բոլոր ֆինանսական գործառնություններն, անկախ այն հանգամանքից, թե ինչպես են դրանք արտացոլվել պետական բյուջեում, պետք է աուդիտի ենթարկվեն աուդիտի բարձրագույն մարմինների կողմից, բացի այդ, ֆինանսական կառավարման համակարգի մաս կազմող բաղադրիչները, որոնք ընդգրկված չեն պետական բյուջեում, աուդիտի բարձրագույն մարմինների կողմից ենթակա են աուդիտի:

1. **Ստեղծված խնդիրը և դրա հետևանքները**

* ՀՀ հաշվեքննիչ պալատը չի կարող կատարել Համաձայնագրով ստանձնած պարտականությունները, այսինքն՝ օրենսդրական «բացերի» պատճառով չի կարող իրականացնել Ծրագրի աուդիտ։
* Աուդիտի կատարման անհնարինության դեպքում Հայաստանի Հանրապետությունը նույնպես չի կարողանալու ամբողջությամբ կատարել միջազգային պայմանագրով ստանձնած իր պարտականությունները։
* Հաշվեքննիչ պալատի գործունեությունը կարգավորող օրենսդրությունը տվյալ դեպքում չի համապատասխանում միջազգային ստանդարտներին և առաջավոր փորձին, ինչը նվազեցնում է Հաշվեքննիչ պալատի արդյունավետությունն ու մրցունակությունը։

1. **Լուծման ուղիներ**

* Համաձայնագրի շրջանակներում աուդիտի անկացման մասով Հաշվեքննիչ պալատը պարտավորված է միջազգային իր գործընկենրներին մինչև 2019 թվականի փոտրվարի 12-ը տալ պաշտոնական հավաստիացում, առ այն, որ առաջացած իրավական կոլիզիան լուծված է և Հաշվեքննիչ պալատը կարող է շարունակել Ծրագրի աուդիտներում իր լիարժեք մասնակցությունը։
* Նկատի ունենալով Ծրագրի կարևորությունն ու ֆինանսատնտեսական ազդեցությունը Հայաստանի համար, ինչպես նաև կարևորելով Հայաստանի Հանրապետության միջազգային հեղինակությունը, Հաշվեքննիչ պալատը մշակել է «Հաշվեքննիչ պալատի մասին» ՀՀ օրենքում լրացումներ կատարելու մասին» ՀՀ օրենքի նախագիծ, ըստ որի նախատեսվում է վերացնել այդ սահմանափակումը և Հաշվեքննիչ պալատին նման դեպքերում լիազորել իրականացնելու միջազգային պայմանագրերով ստանձնած աուդիտներ։
* 2018 թվականի դեկտեմբերի 28-ին Հաշվեքննիչ պալատը դիմել է ՀՀ Վարչապետին՝ տվյալ հարցի կարգավորմանն աջակցելու նպատակով (ներկայացվել է Օրենքի նախագիծ)։